Hans Otto Jørgensen

Hans Otto Jørgensen er en dansk forfatter. Han er født den 23. august 1954 i Vile i Salling og er landbrugsuddannet.

Han har skrevet romaner, novellesamlinger, kortprosasamlinger, hørespil og digte. Han har i en lang årrække været aktiv i arbejdet for en professionel, dansk forfatteruddannelse og har 2002-2009 været rektor for Forfatterskolen.

Jørgensens forfatterskab forfølger forskellige spor. En del af bøgerne falder i serier. Fx følger Den fotograferede dreng op på Helt og Heltinde, hvor vi først stifter bekendskab med Ida og Ejnar. Tårnet, Indianeren og Molly – historien om en engel har en anden række af gennemgående figurer. Kortprosabøgerne Den bronzefarvede kalkun, Æsel her, Hjort eller hare og Ålen har englelyd har i det mindste det til fælles, at deres titler handler om dyr, men også det, at Jørgensen her slipper den nøgternhed, som præger de fleste af romanerne. Præcisionen slipper han til gengæld ikke i disse 'vilde' bøger, som anmelderne har skændtes langt mere om end romanerne og novellerne, som stort set alle har været enige om at berømme som noget af det fineste i nyere dansk litteratur.

Jørgensens romaner handler ofte om landbrugets og landbrugeres vilkår i en moderne verden. Fx er nedlagte eller misligholdte landejendomme ofte handlingens sted. Gamle biler. Folk, der hører til, men ikke finder sig til rette. Omflakkere, men ikke storbybohemer. Romanerne er aldrig styret af plot eller andre opsigtsvækkende virkemidler, men af sanselighed, erindring og ufortalt følsomhed. De betjener sig af oprivende, men stramt styrede synsvinkelskift og -sløringer. Det er moderne litteratur. Jørgensen skriver ikke socialrealisme, men han skriver solidarisk om almindelige mennesker.

Han har sammen med Jeppe Brixvold redigeret to antologier om og med dansk kortprosa.

28. januar 2008 modtog Hans Otto Jørgensen Kritikerprisen for romanen Med plads til hundrede køer.

16. april 2008 udtrykte Hans Otto Jørgensen i et interview i Nyhedsavisen sin støtte til de autonomes voldelige aktioner i København efter nedlæggelsen af ungdomshuset, bl.a. afbrænding af biler.

Udgivelser 
 Tårnet : en kærlighedshistorie, Klim, 1. udg. : 1989
 Amerika, Klim, 1. udg. : 1990
 Indianeren, Klim, 1. udg. : 1991
 I tidens standsning, Tiderne Skifter : 1991
 Sildedagsfolkene : roman, Tiderne Skifter : 1992; Gyldendals Bogklubber : 1992
 Ekliptika eller historien om kvinden og manden med såret i siden, hvor drengen blev skåret fri : roman, Tiderne Skifter : 1993
 Den bronzefarvede kalkun, Edition After Hand, 1. udg. : 1993(1)
 Far var så stærk, Radiohørespil : 1995
 Idyller, 79 sider, Gyldendal : 1995
 Nåden, 92 sider, Gyldendal : 1996
 Riggo havde ikke noget imod det abstrakte : noveller, Gyldendal : 1997; Gyldendal paperback : 1999
 Efterskrift til De står her : lyrik til tiden, ved Tina Garsdal & Susy Tastesen, Dansklærerforeningen, 1. udg. : 1997(1)
 Jeg har ventet : digte, 56 sider, Gyldendal : 1998
 Viggos hus, illustreret af Erik Sørensen, 16 sider, Klim (Læs godt), lille udg. : 1998; Klim (Læs godt), stor udg. : 1998
 Erna og Ewan, novelle i Nordlys : Danske noveller fra 90'erne, bind 3, ved Hanne Leth & Jørn E. Albert, Gyldendal Uddannelse, 1. udg. : 1998(1)
 Molly – historien om en engel, Lindhardt og Ringhof : 2000
 Den første ve er ingen ve, digt i Digte fra 1990'erne : antologi og encyklopædi, ved Niels Lyngsø ; Politiken, 1. udg. : 2000(1)
 Æsel her, 66 sider, Lindhardt og Ringhof : 2001
 Helt og heltinde : roman, 119 sider, Lindhardt og Ringhof : 2001; Gyldendals Bogklubber, 1. bogklubudg. : 2001(1)
 Konebytteren, novelle i Udveje : fra 90'erne af Marianne Stidsen, 335 sider ; Gad, 1. udg. : 2001(1)
 Hjort eller hare, 66 sider, Lindhardt og Ringhof : 2002
 Den fotograferede dreng : roman, 138 sider, Gyldendal : 2002
 Kortprosa, novelle i Nordlys : bind 5 : Danske noveller 2001-2003, ved Hanne Leth & Jørn E. Albert, 181 sider, Gyldendal, 1. udg. : 2004(1)
 Ove gasser op : udvalgte noveller, 207 sider, Gyldendal : 2004
 Væltede kældre : roman, 146 sider, Gyldendal : 2005
 Ålen har englelyd, 129 sider, Gyldendal : 2006
 Fluebogen, 84 sider, Anblik : 2007
 Med plads til hundrede køer: roman, Gyldendal : 2007
 Hestenes øjne, roman, Gyldendal : 2008
 Ida og Axel trilogien, Gyldendal : 2008
 The Factory, roman, Gyldendal : 2009
 Hjernens egen store hund billedroman, med Maria Wandel, Gyldendal : 2010
 Vand, blod, tis og maskiner ulykkeshistorier for børn, med illustrationer af Maria Wandel, Gyldendal : 2010
 By og Hest, roman, Anblik : 2010
 Exodus, roman, Gyldendal : 2010
 Sæt Asta fri, roman, Gyldendal : 2010
 De gule føl ulykkeshistorier for børn, med illustrationer af Maria Wandel, Gyldendal : 2011
 Springer, roman, Gyldendal : 2012
 Strange Days Indeed, roman, Gyldendal : 2012
 Horden - 13 digterportrætter 1872-1912, Gladiator : 2015

Priser, legater m.m. 
 1990 Emma Berentzens Legat
 1990 Statens Kunstfond. Produktionspræmie (uden ansøgning): Tårnet (roman)
 1991 Statens Kunstfond. 3-årigt stipendium
 1991 Forfatterne Harald Kiddes og Astrid Ehrencron-Kiddes Legat
 1994 Statens Kunstfond. Arbejdslegat
 1995 Statens Kunstfond. Arbejdslegat
 1996 Statens Kunstfond. Arbejdslegat
 1997 Statens Kunstfond. Arbejdslegat
 1998 Statens Kunstfond. Arbejdslegat
 1998 Den store danske encyklopædi. 1994-2002: bind 10 + supplement
 1999 Albert Dams mindelegat
 1999 Statens Kunstfond. Arbejdslegat
 1999 Litteraturens stemmer. Gads litteraturleksikon. Gad, 1999
 1999 Vandmærker. Nærlæsninger af ny dansk litteratur. Dansklærerforeningen: side 309-343, Frits Andersen: Breve. Fortryllelse og forvandling hos Jens Smærup Sørensen og Hans Otto Jørgensen
 2000 Statens Kunstfond. Arbejdslegat
 2000 Danske digtere i det 20. århundrede. Bind 1-3. Gad, 2000-2002 : Marianne Ping Huang, bind 3, side 455-460
 2001 Statens Kunstfond. Arbejdslegat
 2001 Dansk forfatterleksikon. Biografier. Redigeret af John Chr. Jørgensen. Rosinante, 2001
 2002 Leo Estvads Legat
 2002 Kraks Blå Bog
 2002 Radioens romanpris: Helt og heltinde (roman)
 2002 Statens Kunstfond. Arbejdslegat
 2003 Statens Kunstfond. Arbejdslegat
 2003 Gads danske forfatterleksikon
 2004 Limfjordsegnens Litteraturpris: Marie Bregendahl-prisen
 2004 Statens Kunstfond. Livsvarig ydelse
 2004 Lars Bukdahl: Generationsmaskinen: side 213-14
 2004 Erik Skyum-Nielsen: Dansk litteraturhistorie 1978-2003. Systime: side 97-98
 2007 Otto Gelsted-prisen
 2008 Kritikerprisen
 2015 Georg Brandes-Prisen - for Horden

Referencer 

Kunstnere på finansloven
Personer i Kraks Blå Bog
Romanforfattere fra Danmark
Dansksprogede forfattere fra Danmark
Mandlige forfattere i det 21. århundrede
Modtagere af DR Romanprisen
Modtagere af Otto Gelsted-prisen
Modtagere af Forfatter Martin Jensen og hustru Manja Jensen Legat